title: Crida en esfensa d'os dreitos alacetals en Internet
text: A Crida en esfensa d'os dreitos alazetals en Internet ye un texto surtito contra a disposición final primera de l'Abantprochecto de Lei d'Economía Sostenible, proposato por o Gubierno d'Espanya. O contenito d'ista disposición en o texto estableixe a modificación d'a Lei 34/2002, d'11 de chulio, de Servicios d'a Sociedat d'a Información y d'o Reyal Decreto Lechislativo 1/1996, de 12 d'abril, por o qualo s'apreba o texto Refundito d'a Lei de Propiedat Intelectual, con l'obchectivo de protecher a propiedat intelectual debant d'a piratería en Internet.
  
  D'alcuerdo con a información d'o diario 20 minutos, o documento fué elaborato por un internauta y bells cuaranta periodistas, bloguers y profesionals d'Internet. Ta ista peculiar redacción colaborativa s'emplegó una ferramienta en beta: Google Wave. O documento, en forma de decalogo, fué publicato y cedito de forma libre de tot por os suyos coautors a las 9 oras d'o miércols 2 d'aviento.
  
  A crida ha estata tradueita a diferents luengas: anglés, catalán, gallego, aragonés y asturiano.
   
  Dos días dimpués Google ya indexaba un millón de referencias a iste documento, a mayoría copias d'internautas que refirmaban os suyos prencipios. D'atra man o grupo creyato en Facebook ta agrupar a las personas que refirman. A crida blincó, en menos de tres días, a zifra de 100.000 (se veiga zifra en a pachina d'o grupo). Mientres que o hashtag #manifesto aconseguiva o número 1 en Espanya, d'alcuerdo con os datos de es.twirus.
  
  A importancia d'a reacción fació que o Menisterio de Cultura convocase a 14 personas relevants d'o mundo d'Internet en una reunión en la que a menistra y os representants exposoron as suyas posturas sin d'establir garra prencipio d'alcuerdo.
  
  Contenito d'a crida
  
  Referencias 
  
  Politica
  Internet